ICHI พุ่งกระฉูด 9% นิวไฮรอบ 7 เดือน รับกำไรไตรมาส 1/62 โตทะลักกว่า 2 เท่าตัว!
ICHI พุ่งกระฉูด 9% นิวไฮรอบ 7 เดือน รับกำไรไตรมาส 1/62 โตทะลักกว่า 2 เท่าตัว! โดย ณ เวลา 15.48 น. ราคาอยู่ที่ระดับ 4.16 บาท บวก 0.34 บาท หรือ 8.90% สูงสุดที่ระดับ 4.48 บาท ต่ำสุดที่ระดับ 4.12 บาท ด้วยมูลค่าการซื้อขาย 64.57 ล้านบาท
15 พ.ค. 2562

ผู้สื่อข่าวรายงานว่า ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ณ เวลา 15.48 น. อยู่ที่ระดับ 4.16 บาท บวก 0.34 บาท หรือ 8.90% สูงสุดที่ระดับ 4.48 บาท ต่ำสุดที่ระดับ 4.12 บาท ด้วยมูลค่าการซื้อขาย 64.57 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบ 7 เดือน นับตั้งแต่ราคาหุ้นอยู่ที่ระดับ 4.22 บาท เมื่อวันที่ 18 ต.ค.61
โดยราคาหุ้น ICHI ปรับตัวเพิ่มขึ้น หลังประกาศกำไรไตรมาส 1/62 เติบโต 247.13% มาที่ 114.24 ลบ. จากงวดเดียวกันเมื่อปีก่อนอยู่ที่ 32.91 ลบ. เนื่องจากบริษัทมีต้นทุนทางการเงินลดลง
 
 